صحت اور خاندانی بہبود کی وزارت
بھارتی فارما انڈسٹری کو 'دنیا کی فارمیسی' کے طور پر بھارت کی ساکھ کو برقرار رکھنے کی کوشش کرنی چاہیے: ڈاکٹر منسکھ منڈویا
ادویات کے معیار سے سمجھوتہ کرنے والوں کے خلاف حکومت کی زیرو ٹالرنس پالیسی ہے: مرکزی وزیر صحت
ڈاکٹر منسکھ منڈویانے صنعت پر زور دیا کہ وہ فارما مصنوعات کے معیار کو برقرار رکھنے کے لیے ایک سیلف ریگولیٹری باڈی قائم کرے
کیمیکلز اور فرٹیلائزرز اور صحت و خاندانی بہبود کے مرکزی وزیر، ڈاکٹر منسکھ منڈویا نے ممبئی میں آئی پی اے کے آٹھویں گلوبل فارماسیوٹیکل کوالٹی سربراہی اجلاس کی اختتامی تقریب سے خطاب کیا
کیمیکلز اینڈ فرٹیلائزرز اور صحت و خاندانی بہبود کے مرکزی وزیر ڈاکٹر منسکھ منڈویا نے آئی پی اے کی آٹھویں گلوبل فارماسیوٹیکل کوالٹی سمٹ کی اختتامی تقریب میں کہا کہ بھارتی فارما انڈسٹری کو 'دنیا کی فارمیسی' کے طور پر بھارت کی ساکھ کو برقرار رکھنے کی کوشش کرنی چاہیے۔
انھوں نے کہا کہ عالمی بحران کے دوران حکومت اور فارما انڈسٹری کی مشترکہ ذمہ داری سے ملک یہ کامیابی حاصل کرسکتا ہے۔ اس صنعت نے حکومت کی طرف سے دی گئی تمام ہدایات پر عمل کرنے کے لیے انتھک کام کیا ، ان پر بھاری ذمہ داری کو جانتے ہوئے اور کوویڈ 19 کے علاج کے لیے ضروری تمام ادویات دستیاب کرائی۔ انھوں نے مختلف ٹیکے تیار کرنے میں بھی حکومت کی مدد کی۔
انھوں نے انڈسٹری کے ذمہ دارانہ نقطہ نظر کو سراہتے ہوئے کہا کہ کسی نے بھی کبھی اپنے منافع کے بارے میں نہیں سوچا یا خود غرض نہیں ہوا اور صورتحال کا ناجائز فائدہ اٹھایا۔ اس حمایت اور ذمہ دارانہ نقطہ نظر کی وجہ سے بھارت 150 سے زیادہ ممالک کو ضروری ادویات اور ویکسین فراہم کرسکتا ہے۔ اس کے ساتھ ہی وزیر موصوف نے ادویات کے معیار کی اہمیت کی طرف بھی اشارہ کیا۔ انھوں نے کہا کہ کسی بھی ملک نے ادویات کے معیار کے بارے میں شکایت نہیں کی کیونکہ بھارتی فارما انڈسٹری ادویات کے معیار کے ساتھ کبھی سمجھوتہ نہیں کرتی ہے۔ ہم جانتے ہیں کہ دیگر تمام شعبوں کی طرح بہت کم لوگ ہیں جو مصنوعات کے معیار کے ساتھ سمجھوتہ کرنے کی کوشش کرتے ہیں. لیکن انھیں ہمیشہ یاد رکھنا چاہیے کہ حکومت کی ان عناصر کے خلاف صفر رواداری کی پالیسی ہے۔ انھوں نے مزید بتایا کہ حکومت اس طرح کی بے ضابطگیوں میں ملوث کمپنیوں کے خلاف سخت کارروائی کر رہی ہے۔ انھوں نے فارما انڈسٹری پر زور دیا کہ وہ فارما مصنوعات کے معیار کی نگرانی کے لیے ایک سیلف ریگولیٹری باڈی قائم کرے۔ انھوں نے مزید کہا کہ ملک تحقیق اور جدت طرازی کے میدان میں آگے بڑھ رہا ہے کیونکہ حکومت نے اپنی تحقیقی سہولیات کو نجی شعبے سمیت سب کے لیے کھول دیا ہے۔
اس موقع پر مجمع سے خطاب کرتے ہوئے انڈین فارماسیوٹیکل الائنس کے سکریٹری جنرل سدرشن جین نے کہا، 'بھارتی دوا سازی کی صنعت عالمی سطح پر مریضوں کی صحت کے نتائج کو تشکیل دینے میں اہم کردار ادا کرتی ہے۔ بھارت دنیا بھر میں معیار کی یقین دہانی والی سستی ادویات فراہم کرنے کے لیے جانا جاتا ہے۔ کوویڈ 19 وبائی مرض کے دوران ، صنعت نے لچک کا مظاہرہ کیا اور اب اسے دنیا کی فارمیسی کے طور پر جانا جاتا ہے۔ معیار دواسازی کے شعبے کا بنیادی اصول ہے۔ معیار – نظام ، ٹکنالوجی اور ٹیلنٹ – میں مسلسل سرمایہ کاری بنیادی ہے کیونکہ مجموعی طور پر صحت کی دیکھ بھال کا منظر نامہ غیر معمولی رفتار سے ترقی کر رہا ہے۔ آئی پی اے بھارت کو معیار میں عالمی معیار بنانے کے لیے پرعزم ہے۔
گلوبل فارماسوٹیکل کوالٹی سمٹ کے آٹھویں ایڈیشن کا موضوع تھا، 'مریض کی مرکزیت: مینوفیکچرنگ اور کوالٹی کا نیا پیراڈائم'۔ اس دو روزہ سربراہی اجلاس میں صنعت کے رہنماؤں، عالمی ریگولیٹرز، کوالٹی ماہرین اور اسٹیک ہولڈرز کو اکٹھا کیا گیا تاکہ علم کے تبادلے کو فروغ دیا جاسکے اور بھارت میں دواسازی کے منظرنامے کو تشکیل دینے میں اہمیت کے شعبوں پر تبادلہ خیال کیا جاسکے۔
اس تقریب کا افتتاح ٹورنٹ فارماسیوٹیکل کے چیئرمین اور آئی پی اے کے صدر جناب سمیر مہتا نے کیا۔ حکومت ہند کے فارماسیوٹیکل ڈپارٹمنٹ کی سکریٹری محترمہ ایس اپرنا نے افتتاحی سیشن کے دوران کلیدی خطاب کیا۔ پہلے دن دواسازی کی صنعت میں ثقافت کے طور پر مینوفیکچرنگ اور بلڈنگ کوالٹی کے مستقبل کی اہمیت پر روشنی ڈالی گئی۔ دنیا بھر کے ریگولیٹرز - یو ایس ایف ڈی اے ، ایم ایچ آر اے ، ای ڈی کیو ایم اور سی ڈی ایس سی او نے حالیہ معائنے کے مشاہدات اور رجحانات کو اجاگر کرتے ہوئے ریگولیٹری امور پر تبادلہ خیال کیا۔ دن کا اختتام ٹیکنالوجی آرکیٹیکچر پر تبادلہ خیال کے ساتھ ہوا ، جس میں فارماسیوٹیکل کی پیداوار میں عمدگی کو یقینی بنانے کے لیے بہترین انجینئرنگ کنٹرول کی تلاش کی گئی۔
سمٹ کے دوسرے دن صنعت کے رہنماؤں نے صنعت کی ترقی، مسلسل مینوفیکچرنگ، ریگولیٹری توقعات، فارماسیوٹیکل مینوفیکچرنگ میں ڈیجیٹل ٹیکنالوجیز اور دیگر صنعتوں سے سیکھنے پر روشنی ڈالی۔ اس دن کی خاص بات یہ تھی کہ سیپلا، ڈاکٹر ریڈیز، لوپن، سن فارما اور زائڈس سے تعلق رکھنے والے فارما انڈسٹری کے سرکردہ سی ای اوز پر مشتمل پینل ڈسکشن نے بھارتی دوا سازی کی صنعت کے مستقبل کے بارے میں اپنے خیالات کا اظہار کیا۔
آئی پی اے کے بارے میں:
انڈین فارماسیوٹیکل الائنس 24 تحقیق پر مبنی قومی دواساز کمپنیوں کی نمائندگی کرتا ہے۔ مجموعی طور پر آئی پی اے کمپنیاں دواسازی کی تحقیق اور ترقی میں نجی شعبے کی سرمایہ کاری کا 85 فیصد سے زیادہ حصہ رکھتی ہیں۔ وہ دواسازی اور ادویات کی ملکی برآمدات میں 80 فیصد سے زیادہ حصہ ڈالتے ہیں اور گھریلو مارکیٹ میں 60 فیصد سے زیادہ خدمات فراہم کرتے ہیں۔ مزید معلومات کے لیے کے لیے، ملاحظہ کریں https://www.ipa-india.org